Ана Ахматова
Не познахме съпричастие…

Превод от руски: Иван Николов, 1974

chitanka.info

Не познахме съпричастие,

дето искаш, там иди.

Който е свободен, щастие

го очаква от преди.

Но сълза не съм изплакала,

моя дял е крут и твърд.

И от теб целувки чакала,

нека ме целуне смърт.

Мъката на много зими е

преживяна, не тежи.

Но защо, сравнен с любимия,

ти си по-добър, кажи?

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.